Újkenéz Község Önkormányzat Polgármesterétől
4635 Újkenéz, Petőfi út 56
Telefonszám: 06 20 292 7502
E-mail: onkormanyzat@ujkenez.hu

2020-AS ISKOLAKEZDÉSI TÁMOGATÁS ÚJKENÉZBEN
Kedves Újkenézi Szülő!
Újkenéz Önkormányzata számára továbbra is kiemelten fontos, hogy az újkenézi családokat a tanévkezdés idején támogatni tudjuk. Ezzel kívánjuk enyhíteni a családokra a tanévkezdés során nehezedő anyagi terheket. Segíteni akarunk abban, hogy gyermekeiket megfelelő felszereléssel, ruházattal tudják elindítani az új tanévben.   
A pár évvel ezelőtti segítségnyújtás mostanra már rendszeressé vált évente egyszer az ősz első hónapjában, az iskolakezdésnél. Az idei évtől az óvodások családjai részére is lehetővé tettük a támogatás igénybevételét. 
A szociális ellátások helyi szabályairól szóló 2/2018.(II.14.) számú önkormányzati rendelete 7/D.§ alapján:
„7/D.§„(1) Rendkívüli települési támogatás hivatalból megállapítható évente egy alkalommal a család egy főre jutó jövedelmétől függetlenül pénzbeli, vagy természetbeli juttatásként iskolakezdési támogatás formájában a településen lakóhellyel rendelkező, életvitelszerűen Újkenézben lakó, nappali rendszerű oktatásban résztvevő tanulóknak.”
A rendelet alapján Újkenéz Község Önkormányzata a községben lakóhellyel rendelkező, és életvitelszerűen Újkenézben lakó, nappali rendszerű ellátásban, oktatásban résztvevő:
a)	óvodások részére 5.000 Ft/óvodás 
b)	általános iskolás tanulók részére 10.000 Ft/ tanuló,
c)	középiskolás tanulók részére 15.000 Ft/tanuló,
d)	felsőfokú intézményben tanulók részére 20.000.- Ft/tanulóknak 
iskoláztatási támogatás (rendkívüli települési támogatást) nyújt a 2020. évi      költségvetése terhére.
A kérelem benyújtási határideje augusztus 31. Amennyiben ezen határidőig az iskolalátogatási igazolást, vagy óvoda látogatási igazolást nem sikerül beszerezni, a kérelmet benyújthatja, de a támogatás kifizetése az iskolalátogatási igazolás, vagy az óvoda látogatási igazolás benyújtását követően történik. AZ ÚJKENÉZI ÁLTALÁNOS ISKOLA TANULÓINAK ÉS AZ ÚJKENÉZI MESEVÁR ÓVODA ÉS KONYHA INTÉZMÉNYBEN NEVELKEDŐ GYERMEKEKNEK NEM KELL IGAZOLÁST KIKÉRNIÜK AZ OKTATÁSI INTÉZMÉNYTŐL.
A kérelmek e-mail útján vagy papír alapon (postai úton, vagy személyesen megjelenve) Újkenéz Polgármesteri Hivatal Szociális Osztályán nyújtható be. 
Reményemet fejezem ki az iránt, hogy elfogadható és megfelelő segítség az Önök részére ezen támogatási forma a tanév kezdetén.  

Újkenéz, 2020. augusztus 12. 

Üdvözlettel:

						    	polgármester